kardosdrur/scandi-wiki huggingface dataset:
Nadia Plesner

Nadia Plesner (født 1981) er en dansk maler, der arbejder og bor i København.

Plesner arbejder med emner, der ligger mellem det redaktionelle og reklamer og ofte har politiske undertoner. Nadia Plesner er repræsenteret på Trapholt Museum i Danmark.

Plesner og Louis Vuitton 
I april 2010 blev hun sagsøgt af Louis Vuitton og blev pålagt dagbøder på 37.000 kroner for at vise sit omdiskuterede maleri Darfurnica. Grunden til sagen er en lille afrikansk dreng midt i billedet, som bærer en Louis Vuitton-taske. Drengen er nøgen og underernæret. Modegiganten mente, at de juridiske regler om logoprodukter var brudt, og selve retssagen vakte stor international opmærksomhed. Flere kunstnere og kendte støttede Nadia Plesner, da de mente, at sagen også drejede sig om kunstnerisk ytringsfrihed og retten til at gøre verdenen opmærksom på internationale problemer på en kunstnerisk måde. Forud for retssagen lå også en tidligere konflikt fra 2008 mellem Nadia Plesner og Louis Vuitton, som drejede sig om en kunstnerisk kampagne ved navn Simple Living. I 2011 frikendte den nederlandske domstol Nadia Plesner. 
Maleriet er 32 kvadratmeter og er Plesners tolkning af Pablo Picassos Guernica fra 1937. I 2011 blev Darfurnica købt af Herning Gymnasium for ca. 250.000 kr.

Emergency Room 
Nadia Plesner har flere gange deltaget i den internationale kusntneriske bevægelse Emergency Room, hvor inviterede kunstnere fra hele verdenen deltager i kunstneriske discipliner med nøje tilrettelagte regler.

Udstillinger 
 2017: Trapholt Museum, Danmark
 2016: Stads Triënnale Hasselt Genk, Belgien
 2015: ARoS Aarhus Art Museum, Danmark
 2014: EUROPEAN ARTISTS in DOHA, Qatar
 2014: KUNST ARTZT Gallery, Japan
 2014: SPACE 2*3, Japan
 2013: Galleri Kik, Danmark
 2012: International Art Festival, Danmark 
 2011: Projekt 8, Danmark 
 2011: Emergency Room, Vietnam 
 2011: Oxcars, Spanien 
 2011: Emergency Room, Polen 
 2011: Heart Museum, Danmark 
 2011: Intervention, Danmark 
 2010: Christmas Show, Danmark 
 2009: Artistes de Garde, Danmark 
 2008: Emergency Room, Italien 
 2008: Emergency Room, Frankrig

Internationale anerkendelser 
Nadia Plesner har modtaget flere anerkendelser for sin værker og sin provokerende kunstneriske facon.
 2011: Nominated for the JCI Ten Outstanding Young People´s award.
 2011: Oxcar award.
 2008: Cosmopolitan´s Provocateur Of The Year award.

Uddannelse 
 The Graphic Arts Institute, København.
 The Gerrit Rietveld Academie, Amsterdam.

Eksterne henvisninger 
 Nadia Plesner
 Kunstnyt Nadia Plesner i Odd Fellow Palæet januar 2011
 Politiken T-shirt-provokatør sender nødhjælp til Darfur - Politiken.dk
 The Sunday Tribune www.tribune.ie
 ABC News Louis Vuitton on Artist's Darfur Project: Bag It - ABC News
 FOX News www.foxnews.com
 New York Magazine nymag.com
^

Reference 

Malere fra Danmark
Yttrium-jern-granat

Yttrium-jern-granat (YIG for eng. Yttrium Iron Garnet) er en slags syntetisk granat, med den kemiske sammensætning Y3Fe2(FeO4)3, eller Y3Fe5O12. Yttrium-jern-granat er et ferrimagnetisk materiale med Curie-temperatur på 550 K.

I YIG sidder de fem jern(III) ioner i to oktahedrale og tre tetrahedrale steder, med yttrium(III) ioner samordnet med otte oxygen ioner i en irregulær kube. Jern ionerne i de to samordningssteder udviser forskellig spin, der resulterer i magnetisk opførsel. Ved at udskifte specifikke steder med sjældne jordarter, for eksempel, kan interessante magnetiske egenskaber fås.

YIG har høj Verdet-konstant som bidrager til Faraday-effekt, høj Q-faktor ved mikrobølgefrekvenser, lav absorption af infrarødebølgelængder op til 600 nm, og med meget smal linjebredde i elektronspinresonans. Disse egenskaber gør dem anvendelige til MOI (magnetic optical imaging) anvendelser i superledere.

YIG anvendes til mikrobølge, optisk og magneto-optiske anvendelser, f.eks. mikrobølge YIG-filtre. YIG er transparent for infrarøde bølgelængder over 600 nm. YIG anvendes også til faststof-lasere i Faraday-rotorer, til datalagring og forskellige ulinær optik anvendelser.

Se også
 Yttrium-aluminium-granat
 Gadolinium-gallium-granat
 Yttrium-jern-granat-filter

Syntetiske mineraler
Jernforbindelser
Yttriumforbindelser
Oxidmineraler
Ferromagnetiske materialer
Khedafi Djelkhir

Khedafi Djelkhir (født 25. oktober 1983 i Besançon) er en fransk amatørbokser, som konkurrerer i vægtklassen fjervægt. Djelkhirs største internationale resultater er en sølvmedalje fra Sommer-OL 2008 i Beijing, Kina, og en sølvmedalje fra EM i 2004 i Pula, Kroatien. Han repræsenterede Frankrig under Sommer-OL 2008 hvor han vandt en sølvmedalje efter Wassyl Lomatschenko fra Ukraine.

Eksterne henvisninger  
 

Boksere fra Frankrig
Personer fra Besançon
Xavier Eluère

Xavier Marie Louis Antoine Eluère (8. september 1897 – 5. februar 1967) var en fransk bokser som deltog i de olympiske lege 1920 i Antwerpen.  

Eluère vandt en bronzemedalje i boksning under OL 1920 i Antwerpen. Han kom på en tredjeplads i vægtklassen sværvægt. I semifinalen tabte han til danske Søren Petersen som senere i finalen tabte til britiske Ronald Rawson. Der var ni boksere fra otte lande  21. til 24. august 1920.

Eksterne henvisninger  
 

Boksere fra Frankrig
Olympiske bronzemedaljevindere fra Frankrig
Medaljevindere ved sommer-OL 1920 
Olympiske boksere fra Frankrig
YIG-filter

Yttrium-jern-granat-kugler (YIG-kugler) fungerer som magnetisk afstembare filtre og resonatorer til mikrobølgefrekvenser. Disse filtre anvendes pga. deres høje Q-faktor.

En YIG-kugle laves fra en enkelt krystal af syntetisk yttrium-jern-granat-krystal. Disse kugler er typisk omkring 0,5 mm i diameter og fremstilles fra lidt større kuber, ligesom ved fremstilling af smykkesten. Granaten monteres på en keramisk stav, og et par små løkker omkring kuglen kobler felterne ind og ud af kuglen; løkkerne er halve, positioneret vinkelret på hinanden for at forhindre direkte elektromagnetisk kobling mellem dem og de jordes i én ende.

Feltet fra en elektromagnet ændrer kuglens resonansfrekvens og dermed frekvensintervallet den lader passere fra den ene halvløkke til den anden.  Fordelen ved denne filtertype er at granatkrystallet kan afstemmes over et meget stort frekvensområde ved at ændre styrken af magnetfeltet. Nogle YIG-filtre kan afstemmes fra 3 GHz og op til 50 GHz. YIG-filtre består typisk af adskillige koblede resonanskredstrin, hvor hver trin består af en kugle og et par halve løkker. 

Input og output spoleløkker er orienteret vinkelret på hinanden omkring YIG-krystallet. Spoleløkkerne er krydskoblede når induceret ved den ferrimagnetiske resonansfrekvens, som afhænger af det eksterne magnetiske felt ydet af en elektromagnet.

YIG-filtre anvendes ofte som HF-filtre (eng. preselectors). YIG-filtre afstemmes af skannestrømmen og bliver anvendt i spektrumanalysatorer.

En anden YIG-anvendelse er YIG-oscillatorer, hvor kuglen fungerer som en afstembar frekvensbestemmende element.   YIG-kuglen kobles til en forstærker som yder den nødvendige tilbagekobling til oscillation.

Se også
 Krystalfilter

Kilder/referencer
 J. Helszajn, "YIG Resonators and Filters," John Wiley & Sons (New York: 1985)

Elektroniske filtre
Cykelklokke

En cykelklokke er en lys-tonet metalklokke på en cykel, som bruges til at advare andre trafikanter, ligesom et horn på en bil. På (især på ældre modeller) får man, via en tandhjulsmekanisme, klokken til at afgive flere 'klemt' ved et enkelt tryk på klokkens betjeningsarm, medens nyere udgaver blot giver et enkelt svagt klemt ved aktivering. 

Cykelklokker fås i forskellige størrelser og forskellige ringetoner.
 Styr klokke, som monteres på eller ved styret.
 Hjul-klokke, der sidder ved hjulet, som en (gammeldags) dynamo, og aktiveres med et kabel eller blot en snor.
 Kineser klokke, der, når man har aktiveret den, drives af et svinghjul.

Alle designs er vedligeholdelsesfrie og vejrbestandige, og funktionen den samme. De aktiveres rent mekanisk, og behøver således ikke energi fra et batteri eller dynamo, dog kan hjul-klokken kun afgive lyd når cyklens hjul drejer rundt. Klokker kan også fås med forskellige slags dekorationer, f.eks. tegninger af dyr, firmalogoer eller lignende (mest anvendt til børn).

I Danmark skal en cykel være forsynet med en klart lydende klokke.

Se også 
 Ringeklokke

Klokke
Cykeludstyr
Paul Fritsch

Paul Fritsch (25. februar 1901 – 22. september 1970) var en fransk bokser som deltog under OL 1920 i Antwerpen. 

Fritsch blev olympisk mester i boksning under OL 1920 i Antwerpen. Han vandt en guldmedalje i fjervægt, i finalen besejrede han sin landsmand Jean Gachet. Der var 17 boksere fra ti lande som stillede op i vægtklassen som blev afholdt fra den 21. til 24. august 1920.

Eksterne henvisninger  
 
 Profil på databaseolympics.com 

Boksere fra Frankrig
Olympiske mestre fra Frankrig
Olympiske boksere fra Frankrig
Vasateatret

Vasateatret ( eller Vasan) er en teaterbygning i det centrale Stockholm i Sverige på adressen Vasagatan 19-21.

Teatret blev designet af Frederick Reinhold Ekberg og indviet den 30. oktober 1886. Teaterkongen Albert Ranft drev teatret i årene 1895 til 1928. I årene 1931–35 blev det drevet af Gösta Ekman den ældre og Per Lindberg. I 1936 tog Martha Lundholm over og drev teatret indtil 1952. Per Gerhard og Karl Gerhard var teaterdirektører fra 1952. Efter Karl Gerhards død i 1964 fortsatte Per Gerhard at drive teatret alene indtil 1984, hvorefter Göran Lindgren og Sandrews overtog teatret.

I Per Gerhards og Karl Gerhards tid opnåede Vasatetret sine største succeser, drama afveksledes af farcer og komedier. De mange publikumssucceser opført på Vasateatret omfatter bl.a. Hvad ved mor om kærlighed (), Kat på et varmt bliktag (), Mary Mary, Kaktusblomsten (), Charleys tante () og Den spanske flue ().

Mange store svenske skuespillere har optrådt på Vasateatrets scene: Maj-Britt Nilsson, Börje Ahlstedt, Jarl Kulle, Inga Tidblad, Edvin Adolphson, Carl-Gustaf Lindstedt, Inga Gill, Hjørdis Petterson, Gunnar Björnstrand, Per Aabel, Siv Ericks og Stig Järrel for at nævne nogle få. Gösta Ekman den ældre siges at hjemsøge Vasateatret.

Eksterne henvisninger 
Vasateatrets hjemmeside

Kildehenvinsinger 

Teatre i Sverige
Etableret i 1886
Bygninger, konstruktioner og anlæg i Stockholm
Operalia

Operalia er en årlig international konkurrence for unge operasangere. Den blev etableret i 1993 af den berømte tenor Plácido Domingo, og konkurrencen har hjulpet til at lancere karrierer for flere vigtige kunstnere, såsom Joseph Calleja, Giuseppe Filianoti, Rolando Villazon, José Cura, Joyce DiDonato, Elizabeth Futral, Inva Mula og Ana María Martínez.

Operalia er baseret i Paris i Frankrig, men konkurrencen foregår i en ny by hvert år. Konkurrencen er åben for sangere i alderen 18 til 30 år, som allerede optræder på et højt kvalificeret niveau. Alle stemmetyper af begge køn er i stand til at konkurrere. Deltagerne i konkurrencen er udvalgt ved auditions gennem en indsendt lydoptagelse. Et panel bestående af tre dommere lytter og vurderer lydoptagelserne. Kun de 40 bedste kandidater inviteres til at deltage i konkurrencen. Typisk modtager organisationen 800 til 1.000 ansøgninger hvert år.

Eksterne henvisninger 
Officiel hjemmeside 

Opera
Etableret i 1993
Willi Opitz

Willi Opitz (født 25. juli 1928 i Goddula-Vesta, død 20. marts 2011 i Potsdam) var en tysk jurist, generalmajor i Stasi og rektor for Stasis højskole.

Jurister fra Tyskland
Generaler fra Tyskland
Agustín García-Gasco Vicente

Agustín García-Gasco Vicente (født 12. februar 1931 i Corral de Almaguer i Spanien, død 1. maj 2011) var en af Den katolske kirkes kardinaler, og ærkebiskop af Valencia i Spanien. Han blev biskop der i 1992. 

Den 17. oktober 2007 bekendte pave Pave Benedikt 16. at han ville blive kreeret til kardinal ved et konsistorium planlagt den 24. november samme år. Han blev pensioneret fra sin stilling som ærkebiskop i Valencia den 8. februar 2008 da han fyldte 80.

Eksterne henvisninger 
 Biografi  
 Biografi på catholic-hierachy.org 

Kardinaler fra Spanien
Katolske biskopper
Ærkebiskopper
Katolske præster fra Spanien
Baltische Landeswehr

Baltische Landeswehr (Baltiske Landeværn) var navnet på de fælles væbnede styrker for den kurlandske og liviske adel fra 7. december 1918 til den 3. juli 1919.

Efter Våbenhvilen i Compiègne den 11. november 1918 insisterede den Inter-allierede Militære Kontrolkommission ( eller CMIC) på, at de tyske tropper forblev i Baltikum for at forhindre, at regionen på ny besattes af Den Røde Hær. Eftersom den sovjetiske vestoffensiv nærmede sig, henvendte den provisoriske lettiske regering sig til August Winnig, den tyske advokat for Baltikum, og underskrev en aftale med ham om at tillade organiseringen af forsvarsstyrker den 7. december 1918. Parterne underskrev en anden aftale den 29. december, som sikrede alle udenlandske soldater, som deltog i kampene for Letlands frihed, fuldt statsborgerskab i Republikken Letland. Våben, seletøj til heste og uniformer skulle leveres af tyskerne, madforsyninger skulle varetages af den provisoriske regering i Letland.

Baltische Landeswehr var underlagt det tyske 6. Reserve Korps under kommando af Generalmajor Rüdiger von der Goltz, en stilling han udnævntes til den 1. februar 1919. Den øverstbefalende for Baltische Landeswehr under dets operationer var Major Alfred Fletcher.

Se også 
 Ober Ost
 Forenede Baltiske Hertugdømmer
 Frikorps i Baltikum
 Lettiske Skytter
 Lettiske krig for uafhængighed
 Estiske krig for uafhængighed
 Reichswehr

Kildehenvisninger 

Første estiske republik
Letlands historie
Tysklands historie
Baltikum
Simon van der Meer

Simon van der Meer (24. november 1925 i Haag – 4. marts 2011) var en nederlandsk fysiker. Han fik Nobelprisen i fysik i 1984 sammen med Carlo Rubbia.

Referencer

Eksterne henvisninger 

 

Fysikere fra Nederlandene
Personer fra Haag
Nobelprismodtagere i fysik
Nobelprismodtagere fra Holland
Personer med tilknytning til CERN
Mørupstenen

Mørupstenen ligger umiddelbart uden for Herning i retning mod Snejbjerg. Stenen er af bjergarten larvikit, og er en af Danmarks største vandreblokke (Jyllands største) fra forrige istid, med en anslået vægt på mellem 400 og 500 tons.

Eksterne henvisninger 
 Mørupstenen på www.geocaching.com

Vandreblokke i Danmark
Herning
Kjell Håkonsen

Kjell Håkonsen (23. december 1935 – 18. april 2011 i Sandnes) var en norsk travtræner og kusk. I løbet af sin karriere deltog 5531 løb og opnåede i alt 1094 sejre. Han var mest kendt for at have trænet og kusket hestene Spikeld og Rex Rodney, som af mange regnes som Norges bedste travheste gennem tiderne. Håkonsens største sejr i karrieren, var da han vandt Elitloppet på Solvalla med Rex Rodney i 1986. Han var bosat i Sandnes og var tilknyttet Forus Travbane, hvor der hvert år køres et løb til ære for ham.

Kilder 

Sportsfolk fra Norge
Travkuske
Thanasis Vengos

Thanasis Vengos (født Athanasios Vengos, maj 1926 i Pireus, Grækenland, død 3. maj 2011), også kendt som Thanassis Veggos, var en græsk skuespiller og instruktør. 

Han debuterede som skuespiller i 1952. Hans første store rolle var i 1962 med den græske film Psila TA heria Hitler (Hands Up, Hitler). Han samarbejdede ofte med den kende græske instruktør Giorgos Lazaridis. 

En dokumentar om hans liv og arbejde med en titel, som kan oversættes til A Man for All Seasons (en mand for alle årstider), blev lavet i 2004. Han levede i eksil i Grækenland mellem 1948 og 1950 af politiske grunde. Veggos var gift og far til to børn. Han døde den 3. maj 2011 klokken 07:10 efter at have været indlagt på et hospital i Athen siden den 18. december 2010.

Kilder

Eksterne henvisninger 
 

Skuespillere fra Grækenland
Personer fra Pireus
Filminstruktører fra Grækenland
Beauvais

Beauvais  har flere betydninger:

 Beauvais (by) – en fransk by, der er hovedby i departementet Oise
 Beauvais (virksomhed) – en tidligere dansk konservesfabrik grundlagt i 1850 og nu et varemærke
 Beauvaisgrunden – en tidligere industrigrund på Østerbro, hvor virksomheden Beauvais lå indtil 1970
 Beauvaistapet – en gobelintype og en gobelinfabrik i byen af samme navn

Som efternavn:

 I.D. Beauvais (1831-1896) – en dansk kok og fabrikant, grundlægger af virksomheden af samme navn (Jean Baptiste Desiré Beauvais)
Måløybroen

Måløybroen (Måløybrua) er i 2011 Norges syvendelængste vejbro og forbinder Vågsøy med fastlandet i Vestland fylke, og er en del af rigsvej 15. Broen har totalt 34 spænd og total længde er  meter, med to midterspænd på 125 meter og en gennemsejlingshøjde på 42 meter.

Bygningen af Måløybroen påbegyndtes i november 1971 og den blev officielt åbnet 11. juni 1974 af kong Olav 5. af Norge, men allerede i december 1973 kunne de første biler køre over.

Det var en rimelig broløsning i sin tid, med en pris på godt 32 millioner kr. Finansieringen var ved bompenge, men nedbetalingen blev færdig tre år før tiden og ophørte 1. august 1984.

Måløybroen er bygget for at stå imod vind på indtil 75 m/s. I begge sider af broen er det opsat tavler som viser aktuel vindstyrke og den har flere gange været lukket på grund af for stærk vind.

Når vinden blæser fra en speciel retning «synger» broen på en strøgen C.

Se også 
Måløy

Eksterne henvisninger 
 Sogn og Fjordane fylkesarkiv Måløybroen, Norges længste bro i 1974

Broer i Vestland
Vestlands geografi
Kinn
Gustav Adolph Falck

Gustav Adolph Falck (født 16. august 1833, død 24. juli 1892) var en dansk grosserer og fabrikant.

Han købte i 1868 Den kongelige Porcelainsfabrik af staten, men fabrikken beholdt i hans ejerperiode prædikatet "kongelig hofleverandør". Fabrikkens nedgangsperiode fik han dog ikke vendt til det bedre. I 1882 solgte han den skrantende fabrik til Philip Schou.

Han var gift med Fanny f. Thielsen (død 1919) og far til Gustav Falck.

Grosserere fra Danmark
Fabrikanter fra Danmark
Danskere i 1800-tallet
Jean Gachet

Jean Gachet (2. juni 1894 – 4. februar 1968) var en fransk bokser som deltog i de olympiske lege 1920 i Antwerpen. 
Gachet vandt en sølvmedalje i boksning under OL 1920 i Antwerpen. Han kom på en andenplads i vægtklassen fjervægt. I finalen tabte han til sin landsmand Paul Fritsch. Der var sytten boksere fra ti lande som stillede op i vægtklassen som blev afholdt fra den 21. til 24. august 1920.

Eksterne henvisninger  
 
 Profil på datavaseolympics.com 

Boksere fra Frankrig
Olympiske sølvmedaljevindere fra Frankrig
Medaljevindere ved sommer-OL 1920
Olympiske boksere fra Frankrig
Personer fra Saint-Étienne
Ali Hallab

Ali Hallab (født 4. april 1981 i Mantes-la-Jolie) er en fransk amatørbokser, som konkurrerer i vægtklassen bantamvægt. Hallab fik sin olympiske debut da han repræsenterede Frankrig under Sommer-OL 2004. Han repræsenterede Frankrig under Sommer-OL 2008, hvor han blev slået ud i første runde af Akhil Kumar fra Indien i samme vægtklasse. Han deltog også i VM i 2005 i Mianyang, Kina hvor han vandt en bronzemedalje.

Eksterne henvisninger  
 
 Yahho sports 

Boksere fra Frankrig
Marcel Cerdan

Marcellin Marcel Cerdan (22. juli 1916 – 28. oktober 1949) var en fransk bokser af algiersk oprindelse. Han blev betragtet som Europas bedste bokser i sin vægtklasse og en af de bedste boksere, der havde lært at bokse i Afrika. Hans liv var præget af sport og en tragedie. Han er  kendt for at sit forhold til den berømte sanger Édith Piaf. I løbet af sin tid som verdensmester, blev han populær i Paris. Selv om at han var gift og havde tre børn, havde han en affære med Édith Piaf. Den varede fra sommeren 1948 til hans død i efteråret 1949. De var meget forelskede, og Piaf skrev en af sine mest berømte sange Hymne à l'amour til Cerdan.

Eksterne henvisninger 

 
 http://www.marcelcerdan.com/1.aspx 

Boksere fra Frankrig
Verdensmestre i boksning
Boksere i International Boxing Hall of Fame
Protokol om ejendomserhvervelse i Danmark

Protokol om ejendomserhvervelse i Danmark er en tillægsprotokol til Traktaten om Den Europæiske Union (EU-traktaten) og Traktaten om Den Europæiske Unions Funktionsmåde (EUF-traktaten), som senest er ændret ved Lissabontraktaten.

Tillægsprotokollen, der også er kendt som "Protokol nr. 32", gør det muligt for den danske stat at opretholde lovgivning, der diskriminerer på baggrund af nationalitet. Specifikt er denne undtagelse til det ellers grundlæggende diskriminationsforbud i EUF-traktatens artikel 18 møntet på tilfælde, hvor den danske stat, ved lov, forbyder ikke-danske statsborgere at erhverve bolig, der ikke er helårsbolig, i Danmark.

Ordlyd
DE HØJE KONTRAHERENDE PARTER,
SOM ØNSKER at finde en løsning på visse særlige problemer, der er af interesse for Danmark,
ER BLEVET ENIGE OM følgende bestemmelse, der knyttes som bilag til traktaten om Den Europæiske
Union og traktaten om Den Europæiske Unions funktionsmåde:
Uanset bestemmelserne i traktaterne kan Danmark opretholde den gældende lovgivning om erhvervelse
af ejendomme, der ikke er helårsboliger.

Se også
Den Europæiske Unions traktatgrundlag
Indre marked
EU-traktater
Roger Michelot

Roger Michelot (8. juni 1912 i Haute-Marne – 19. marts 1993 i Toulon) var en fransk bokser som deltog i de olympiske lege 1932 i Los Angeles og 1936 i Berlin.

Michelot blev olympisk mester i boksning under OL 1936 i Berlin. Han vandt en guldmedalje i letsværvægt. I finalen besejrede han tyske Richard Vogt. Der var enogtyve boksere fra enogtyve lande som stillede op i vægtklassen som blev afholdt fra den 10. til 15. august 1936.

Eksterne henvisninger 
 
 Profil på databaseolympics.com 

Boksere fra Frankrig
Olympiske mestre fra Frankrig
Olympiske boksere fra Frankrig
Boksere ved sommer-OL 1936
Protokol nr. 9

Protokol om om Rådets afgørelse om gennemførelse af artikel 16, stk. 4, i traktaten om Den Europæiske Union og artikel 238, stk. 2, i traktaten om Den Europæiske Unions funktionsmåde dels mellem den 1. november 2014 og den 31. marts 2017 og dels fra den 1. april 2017 er en tillægsprotokol til Traktaten om Den Europæiske Union (EU-traktaten) og Traktaten om Den Europæiske Unions Funktionsmåde (EUF-traktaten), som senest er ændret ved Lissabontraktaten. Det er tilmed den protokol, der har den længste titel.

Tillægsprotokollen, der også er kendt som "Protokol nr. 9", fastsætter de overgangsregler der skal være imellem reglen om kvalificeret flertalsafstemninger i det hidtidige traktatgrundlag og afstemningsreglerne, som de fremstår efter Lissabontraktaten.

Ordlyd 
Inden Rådet behandler et udkast, der tager sigte på at ændre eller ophæve afgørelsen eller en eller flere af dens bestemmelser eller på indirekte at ændre dens rækkevidde eller betydning i kraft af ændring af en anden EU-retsakt, har Det Europæiske Råd en foreløbig drøftelse om udkastet og træffer afgørelse ved konsensus i overensstemmelse med artikel 15, stk. 4, i traktaten om Den Europæiske Union.

Se også 
 Den Europæiske Unions traktatgrundlag

EU-traktater
Nordine Oubaali

Nordine Oubaali (født 4. august 1986 i Noisy-le-Grand) er en fransk amatørbokser, som konkurrerer i vægtklassen let fluevægt. Oubaali fik sin olympiske debut da han repræsenterede Frankrig under Sommer-OL 2008. Her blev han slået ud i ottendelsfinalen af Zou Shiming fra Kina i samme vægtklasse. Han deltog også i VM i 2007 i Chicago, USA hvor han vandt en bronzemedalje.

Eksterne henvisninger  
 

Boksere fra Frankrig
VM i boksning 2007

Verdensmesterskabet i boksning 2007 blev arrangeret i Chicago, USA fra 23. oktober til 3. november 2007. Konkurrencen blev afholdt på UIC Pavilion, og var de største VM i boksning nogensinde. Mesterskabet blev oprindeligt tildelt Moskva i Rusland, men de blev senere frataget mesterskabet, efter at de ikke kunne opfylde kravene til AIBA. Imidlertid var Moskvas tildeling af mesterskabet blevet ophævet på grund af Moskvas manglende evne til at opfylde visse forpligtelser .

Konkurrencen var arrangeret af de internationale bokseforbud AIBA.

Medaljer

Medaljetabel

Se også 
 VM i boksning

Kilder

Eksterne henvisninger 
 Resultater

VM i boksning
Boksning i 2007
Bokseturneringer
Sport i Chicago
Boksning i USA